**ކުނި އުކާލުމާއި ކުނި ނައްތާލުމާ ބެހޭ އުޞޫލް**

ސާފް މުރައިދޫ

|  |  |
| --- | --- |
| (ހ) މިއީ ޤާނޫނު ނަންބަރު 2010/7 (ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނު)ގެ 151 ވަނަ މާއްދާގެ (ށ) އިން ބާރުލިބިގެން އެކުލަވާލާފައިވާ ކުނިއުކާލުމާއި ކުނި ނައްތާލުމާ ބެހޭ އުޞޫލެވެ.  (ށ) މި އުޞޫލަށް ކިޔަނީ "ކުނި އުކާލުމާއި ކުނި ނައްތާލުމުގެ އުޞޫލް" އެވެ. | 1. ތަޢާރުފާއި ނަން |
| މި އުޞޫލަށް ޢަމަލުކުރަން ފަށާނީ، މިއުޞޫލް ޢާންމު ކުރާ ދުވަހުން ފެށިގެންނެވެ. | 2. ޢަމަލުކުރަން ފަށާ ތާރީޚު |
| މި އުޞޫލަށް ޢަމަލުކުރަން ފެށުމުގެ ކުރިން ހިނގާފައިވާ ކަންކަމުގެ މައްޗަށް މިއުޞޫލެއް ނުހިނގާނެއެވެ. ނަމަވެސް އުޞޫލަށް ޢަމަލު ކުރަން ފެށުމަށްފަހު، މިއުޞޫލްގައި ވަކިކަމެއް ލާޒިމްކޮށްފައިވާނަމަ، އެކަމެއް މިއުޞޫލްގެ ދަށުން ހިނގާނެއެވެ. | 3. ކުރީގައި ހިނގާފައިވާ ކަންކަމަށް މިއުޞޫލް ހިންގުން |
| (ހ) ކުނިއުކުމަށް ކޮންމެ ގެއަކުންވެސް ކައުންސިލް އިދާރާގައި ރަޖިސްޓްރީ ކުރަން ވާނެއެވެ.  (ށ) ކުނި އުކުމަށް ރަޖިސްޓްރީ ނުކުރާ ފަރާތްތަކުން އަމިއްލައަށް ކުނި އުކަންވާނީ މިއުޞޫލްގެ ނަމްބަރ 10 ގެ (ށ)ގައި ބުނެފައިވާ ގަޑިތަކުގައެވެ. | 4. ކުނިއުކައި ދިނުމަށް ރަޖިސްޓްރީ ކުރުން |
| (ހ) ކޮންމެ ގެއަކުންވެސް އުކާލާ ކުނީގެ ބާވަތްތައް ވަކިކުރެވިފައި ހުންނަން ވާނެއެވެ. އެގޮތުން ފަތްކުނި، ބިއްލޫރި ޕްލާސްޓިކް، ދަގަނޑު،ނެޕީ ޕެޑް އަދި ބަދިގެ ކުނި ވަކިކުރުން.  (ށ) (ހ)ގައި ބަޔާންކޮށްފައިވާ ދުވަހު ކުނީގެ ގޮތުގައި ހިމެނޭ ބާވަތްތައް ކައުންސިލް އިދާރާއިން އުކައިދޭނީ ކުނި އުކައިދިނުމަށް ކައުންސިލްގައި ރަޖިސްޓްރީ ކޮށްފައިވާ ފަރާތްތަކަށެވެ. | 5. ދުވަހު ކުނި ވަކިކޮށްފައި ބެހެއްޓުމާއި، އުކާލުން |
| 1. ތިރީގައި މިދަންނަވާ ކުނީގެ ބާވަތްތަށް އުކަންވާނީ ކައުންސިލުން ކަނޑައަޅާ ސަރަޙައްދަށެވެ.  (ހ) ވަށަމިނުގައި 12 ސެންޓިމީޓަރަށް ވުރެ ފަލަގަސް ކުނީގެ ގޮތުގައި އުކަން ޖެހޭނީ އެގަހުގެ ވެރިފަރާތުން އަމިއްލައަށެވެ.  (ށ) ގައު ނުވަތަ ގައުފުޑު ފަދަތަކެތި އުކަން ޖެހޭނީ އެތަކެތީގެ ވެރިފަރާތުން އަމިއްލައަށެވެ.  (ނ) ތެލާއި، ކެމިކަލްގެ ބާވަތްތައް މިއިދާރާއިން އެތަކެތި ބެހެއްޓުމަށް ކަނޑައަޅާފައިވާ ތަނެއްގައި ބެހެއްޓުން  (ރ) ފާޚާނާއާއި، ފެން ހިންދާ ޖަންގުސަނުން އުކާލާ ނަޖިހާއި ފެން އުކާލަންޖެހޭނީ އެ ގެއެއްގެ ވެރިފަރާތުންނެވެ. | 6. އެހެނިހެން ކުނީގެ ބާވަތްތައް ވަކިކުރުމާއި، އުކާލުން |
| އުނި އުކާނީ، ކުނިއެޅުމަށް ކައުންސިލުން ކަނޑައަޅާފައިވާ ދެސަރަޙައްދަށެވެ. އަދި އެސަރަޙައްދުތަކުގައި އެކުންޏެއް އެޅުމަށް ކަނޑައެޅިފައިވާ ތަނަކަށެވެ. | 7.ކުނި އުކަންޖެހޭ ސަރަޙައްދުތައް |
| (ހ) ކުނި ގޮނޑަށް ނުވަތަ އެނޫންވެސް ތަނަކަށް ކުނި ގެންދަންވާނީ ޢާންމުންނަށް އުނދަގޫ ނުފޯރާ ގޮތަށް ރަނގަޅަށް ނިވައިކުރެވިގެންނެވެ. މީހެއްގެ އަތުންވިޔަސް ނުވަތަ ކުނިއުލުފާ ޚާއްސަ އުޅަނދެއް، ނުވަތަ ލޯރީ ނުވަތަ ޕިކަޕު، ނުވަތަ ގާޑިޔާ، ވީލްބަރޯ ފަދަ އެއްޗެއްގައިވެސް ކުނި އުފުލާންވާނީ އެތަކެތި މަގުމައްޗަށް ނުފައިބާނެހެން ރައްކާތެރިކުރަންވާނެއެވެ.  (ށ) ކުނި އުފުލުމުގެ ތެރޭގައި މަގުމައްޗަށް ކުނި އެޅިއްޖެނަމަ ވީހާވެސް އަވަހަކަށް އެކަން ރަނގަޅުކުރަންވާނެއެވެ. އަދި އެކަން ރަނގަޅު ނުކޮށްފިނަމަ މިއުޞޫލްގެ ބޭނުމަށް އެއީ މަގުމައްޗަށް ކުނި އެޅުންކަމުގައި ބެލެވޭނެއެވެ. | 8. ކުނި އުފުލުން |
| (ހ)ކުނިއުކުމަށް ކައުންސިލްގައި ރަޖިސްޓްރީ ކޮށްފައިވާ ފަރާތްތަކުން ކޮންމެ ދުވަހެއްގެ ހެނދުނު 9:00ން 12:00ށް  (ށ)ކުނިއުކުމަށް ރަޖިސްޓްރީ ނުކުރާ ފަރާތްތަކުން ކޮންމެ ދުވަހަކު 14:00 ން ހަވީރު 16:00 ށް | 10. ކުނި އުކަންޖެހޭ ގަޑިތައް |
| (ހ)ކައުންސިލްގައި ރަޖިސްޓްރީ ކޮށްގެން ކުނިއުކާގޭތަކުގެތެރެއިން މީހުންދިރިއުޅޭ ގޭތަކުން މަހަކު -/100 އާއި -/150 އާއި ދެމެދުގެ އަދަދަކުން ފީނެގޭނެއެވެ.  (ށ)ކައުންސިލްގައި ރަޖިސްޓްރީ ކޮށްގެން ކުނިއުކާގޭތަކުގެތެރެއިން މީހުންދިރިނޫޅޭ ގޭތަކުން މަހަކު -/75 އާއި -/100 އާއި ދެމެދުގެ އަދަދަކުން ފީނެގޭނެއެވެ.  (ނ)ކައުންސިލްގައި ރަޖިސްޓްރީ ކޮށްގެން ކުނިއުކާ ސަރުކާރު އިމާރާތްތަކާއި ކުންފުނިތަކުން މަހަކު -/150 އާއި -/200 އާއި ދެމެދުގެ އަދަދަކުން ފީނެގޭނެއެވެ.  (ރ)ކައުންސިލްގައި ރަޖިސްޓްރީ ކޮށްގެން ކުނިއުކާ ވިޔަފާރިކުރާތަންތަނުން މަހަކު -/150 އާއި -/200 އާއި ދެމެދުގެ އަދަދަކުން ފީނެގޭނެއެވެ.  (ބ)ކައުންސިލްގައި ރަޖިސްޓްރީ ކޮށްގެން ކުނިއުކާ އިޖްތިމާއީ ސަރަޙައްދު ސާފްކޮށް ބަލަހައްޓާ ފަރާތްތަކުން މަހަކު  -/200 އާއި -/400 އާއި ދެމެދުގެ އަދަދަކުން ފީނެގޭނެއެވެ.  ހއ.މުރައިދޫ ކައުންސިލް އިދާރާ | 11. ފީނެގުން |
| ކުނި އަންދަންވާނީ އެކަމަށް ކައުންސިލުން ކަނޑައަޅާ ދުވަހެއްގައި ކައުންސިލުން ކަނޑައަޅާ ގޮތެއްގެ މަތިންނެވެ. | 12. ކުނި އެންދުން |
| (ހ) މިއުޞޫލަށް ޢަމަލު ކުރަން ފެށުމަށްފަހު އެއްވެސް ގޯއްޗެއްގައި ނުވަތަ އަމިއްލަ ބިމެއްގައި ކުނި އަންދަންވާނީ ކައުންސިލުން އެކަމަށް ކަނޑައަޅާ ގޮތެއްގެ މަތިން ކައުންސިލުގެ ހުއްދަ ހޯދުމަށް ފަހުއެވެ.  (ށ) މިނަންބަރުގެ (ހ) ގެ ބޭނުމަށް ކައުންސިލުން ހުއްދަ ދިނުމުގައި އަންނަނިވި ކަންކަމަށް ރިޢާޔަތް ކުރާނެއެވެ.   1. ކުނީގެ ބާވަތުން އެކުނި އެ ސަރަޙައްދެއްގައި އަންދައިފިނަމަ އެކަމުން ޢާންމުންނަށް އުނދަގޫވެދާނެތޯ.   ކުނި އެންދުމުގެ ހުއްދައަށް އެދިފައިވާ ގޯއްޗަކީ އެފަދަ ކަމެއް ކުރުމަށް އެކަށީގެންވާ ސަރަޙައްދެއްގައި އޮތް ގޯއްޗެއްތޯ.   1. ކުނި އެންދުމުގެ ހުއްދައަށް އެދިފައިވާ ސަރަޙައްދުގައި ހުރި ސަރުކާރާއި އަމިއްލަ މީހުންގެ ޢިމާރާތްތަކަށް ނުވަތަ އެތަނުގައި އުޅޭ މީހުންނަށް ކޮށްފާނޭ އަސަރު. 2. އެންދުމުގެ ހުއްދައަށް އެދިފައިވާ ކުނީގެ ގިނަމަދުމިން. | 13. އަމިއްލަ ގޯތީގައި ކުނި އެންދުން |
| ގޭސް ރައްކާކުރެވިފައިވާ ތަކެއްޗާއި، ޕްލާސްޓިކު އަދި ފައިބަރުފަދަ ތަކެއްޗާއި، އެއެއްޗެއް އެންދުމުގެ ސަބަބުން ނުބައިވަހެއް ދުވައިފާނޭ ތަކެތި، އަމިއްލަ ގޯތީގައި އެންދުމަކީ މަނާކަމެކެވެ. | 14.އަމިއްލަގޯތީގައި އެންދުން މަނާތަކެތި |
| (ހ)މި އުޞޫލަށް ޢަމަލުކުރަން ފެށުމަށްފަހު އެއްވެސް މީހަކު އެމީހެއްގެ އަމިއްލަ ގޯތީގައި އަވައްޓެރިންނަށް އުނދަގޫވެދާނެ ފަދަ ގޮތަކަށް ކުނި ޖަމާކުރުމަކީ، ނުވަތަ އުކައިނުލައި ގިނަކުރުމަކީ މަނާކަމެކެވެ.  (ށ) ކުނީގެ ތެރެއިން ނުބައިވަސްދުވާ ތަކެއްޗާއި، އުކައިނުލައި ހުރުމުގެ ސަބަބުން ބަލިމަޑުކަމެއް ފެތުރިދާނެ ފަދަ ތަކެތި އުކައިނުލައި އަމިއްލަ ގޯތީގައި ބަހައްޓާނަމަ، އެކަމަކީ މިއުޞޫލު ދަށުން މަގުމައްޗަށް ކުނިއެޅުމާ އެއްފަދަ ކަމެއްކަމަށްބަލައި އެފަދަ ފަރާތްތަކާމެދު މި އުޞޫލުގެ 16 ވަނަ ނަންބަރުގައިވާ ގޮތުގެމަތިން ޢަމަލު ކުރެވޭނެއެވެ. | 15. އަމިއްލަ ގޯތީގައި ކުނި ޖަމާކުރުން |
| ކައުންސިލުން ކުނި އުކުމަށް ކަނޑައަޅާފައިވާ ކުނި ގޮނޑު ނޫން އެހެން ތަނަކަށް ކުނި އަޅައިފިނަމަ އެކަން ކުރި ފަރާތަކާއި މެދު ތިރީގައިވާ ގޮތުގެ މަތިން ފިޔަވަޅު އެޅޭނެއެވެ.  (ހ) މި އުޞޫލާ ޚިލާފަށް ޢަމަލުކުރާ ފުރަތަމަ ފަހަރަށްނަމަ އެމީހަކަށް އެކަން ރަނގަޅު ކުރުމަށް އެންގުމާއެކު-/50 (ފަންސާސް) ރުފިޔާއާއި -/250 (ދުއިސައްތަ ފަންސާސް) ރުފިޔާއާ ދޭތެރޭ އަދަދަކަށް ޖޫރިމަނާ ކުރުން ދެވަނަ ފަހަރަށް ނަމަ، އެކަން ރަނގަޅު ކުރުމަށް އެންގުމާއެކު -/250 (ދުއިސައްތަ ފަންސާސް ރުފިޔާއާއި -/500(ފަސްސަތޭކަ)ރުފިޔާއާއި ދެމެދު ޢަދަދަކަށް އެފަރާތެއް ޖޫރިމަނާ ކުރުން، ދެފަހަރަށް ވުރެ އިތުރުވާ ކޮންމެ ފަހަރަކަށް އެކަން ރަނގަޅު ކުރުމަށް އެންގުމާއެކު -/1000 (އެއްހާސް ރުފިޔާއާއި -/3000 (ތިންހާސް) ރުފިޔާއާއި ދެމެދުގެ ޢަދަދަކުން ޖޫރިމަނާ ކުރެވޭނެއެވެ. | 16.ކުނި ގޮނޑު ފިޔަވައި އެހެން ތަނަކަށް ކުނި އެޅުން |
| (ށ) މިނަންބަރުގެ (ހ) ގައިވާ ކަންތައްތައް ކައުންސިލުން ރަނގަޅު ކުރަން ޖެހިއްޖެނަމަ އެކަމަކަށް ދިޔަ ޚަރަދު އެކަންކުރި ފަރާތެއްގެ ދޭންވާނެއެވެ. |
| ކުނި ގޮނޑަށް އުކާލާ ތަކެތީގެ ތެރެއިން ކައުންސިލުގެ ނަޒަރުގައި ބޭނުން ހިފޭނޭ ތަކެތި ނަގައިގެން އެތަކެތި ވިއްކައި ނުވަތަ ބޭނުންކުރުމުގެ ހުއްދަ ކައުންސިލަށާއި ކައުންސިލުން ކަނޑައަޅާ ފަރާތަކަށް ލިބިގެންވެއެވެ. | 17. ކުނީގެ ބޭނުން ހެއުގޮތުގައި ހިފުން |
| (ހ) މިއުޞޫލުގައި ކުރުމަށް އަންގާފައިވާ ކަމެއް ނުކުރުމުން ނުވަތަ ނުކުރުމަށް އަންގާފައިވާ ކަމެއް ކުރުމުން ކަނޑައެޅިގެން ވަކި އަދަބެއް ކަނޑައަޅާފައި ނުވާ ކަންކަމަށް ކަމުގެ ކުޑަބޮޑުމިނަށް  ބަލައި -/50 (ފަންސާސް) ރުފިޔާއާއި -/500 (ފަސްސަތޭކަ) ރުފިޔާއާ ދެމެދުގެ ޢަދަދަކުން ޖޫރިމަނާ ކުރުމުގެ އިޚްތިޔާރު ކައުންސިލަށް ލިބިގެންވެއެވެ. | 18. އުޞޫލާ ޚިލާފުވުން |
| (ށ) މިއުޞޫލްގައި ހިމެނޭ އެންމެހާ ޖޫރިމަނާތަކާއި ފީތައް ދައްކަންވާނީ ކައުންސިލް އިދާރާއަށެވެ. |
| (ހ) ކައުންސިލް: މިއުޞޫލްގައި ވަކިތަނެއްގައި ވަކިގޮތަކަށް ބަޔާންކުރެވިފައި ނުވާނަމަ، ކައުންސިލުގެ މާނައިގެ ތެރޭގައި ހިމެނޭނީ ރަށުކައުންސިލެވެ. | 19. މާނަ ކުރުން |
| (ށ) ކުނި ގޮނޑު: މިއުޞޫލްގައި ވަކިތަނެއްގައި ވަކިގޮތަކަށް ބަޔާންކުރެވިފައި ނުވާނަމަ، ކުނިގޮނޑުގެ މާނައަކީ ކައުންސިލުން މިރަށުގައި ކުނި އަޅާ ތަން ކަމުގައި ކަނޑައަޅާފައިވާ ތަނެވެ. |
| (ނ) މިއުޞޫލްގައި ބޭނުންކުރެވިފައިވާ ބަސްތައް ތަފްސީރު ކުރުމުގައި މީހުންނާއި، ފަރާތްތަކުގެ މާނާގައި، ކުންފުނި، ގުރޫޕް، އޮފީސް ފަދަތަންތަން ހިމެނޭނެއެވެ. އަދި ވަކިވަކި ފަރުދަކަށް ނުވަތަ އެއްޖިންސަކަށް ބޭނުންކުރެވިފައިވާ ބަސްތައް އެބަހެއް ބޭނުންކުރެވިފައިވާ ޙާލަތަށް އެކަށީގެންވާ ގޮތަކަށް ރިޢާޔަތްކޮށް ގިނަ މީހުންނަށް ނުވަތަ ދެޖިންސް އެކުލެވޭ ގޮތަށް މާނަކުރެވިދާނެއެވެ.  ހއ.މުރައިދޫ ކައުންސިލް އިދާރާ |